
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1544 

22 Ιουλίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Διαδικασία πιστοποίησης των κτηνιάτρων που χρη¬ 
σιμοποιούν την διαδικτυακή ηλεκτρονική βάση 
σήμανσης και καταγραφής των ζώων συντροφιάς 


και των ιδιοκτητών τους. 1 

Ανάθεση διενέργειας φορολογικού ελέγχου. 2 

ΑΠΟΦΑΣΕΙ Σ 

Αριθμ. 1697/74031 (1) 


Διαδικασία πιστοποίησης των κτηνιάτρων που χρησι¬ 
μοποιούν την διαδικτυακή ηλεκτρονική βάση σήμαν¬ 
σης και καταγραφής των ζώων συντροφιάς και των 
ιδιοκτητών τους. 

Ο ΥΦΥΠΟΥΡΓΟΣ 

ΠΑΡΑΓΩΓΙΚΗΣ ΑΝΑΣΥΓΚΡΟΤΗΣΗΣ, 
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

1. Τις διατάξεις: 

α) Της υποπερίπτωσης α' της περίπτωσης Α' της 
παραγράφου 1 του άρθρου 3 και της παραγράφου 12 
του άρθρου 4 του Ν.4039/2012 «Για τα δεσποζόμενα 
και τα αδέσποτα ζώα συντροφιάς και την προστασία 
των ζώων από την εκμετάλλευση ή τη χρησιμοποίηση 
με κερδοσκοπικό σκοπό» (Α'15), όπως το άρθρο 4 τρο¬ 
ποποιήθηκε με την παράγραφο 2 του άρθρου 46 του 
Ν. 4235/2014 (Α' 32). 

β) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθηκε 
με το άρθρο πρώτο του Π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
όργανα» (Α' 98). 

2. Την αριθ. 4333/58520/27-5-2015 κοινή απόφαση του 
Πρωθυπουργού και του Υπουργού Παραγωγικής Ανα¬ 
συγκρότησης Περιβάλλοντος και Ενέργειας «Ανάθεση 


αρμοδιοτήτων στον Υφυπουργό Παραγωγικής Ανασυ¬ 
γκρότησης, Περιβάλλοντος και Ενέργειας, Παναγιώτη 
Σγουρίδη» (ΒΊ005). 

3. Την αριθ. 1392/62753/05.06.2015 εισήγηση της Δι¬ 
εύθυνσης Προστασίας των Ζώων, Φαρμάκων και Κτη¬ 
νιατρικών Εφαρμογών του Υπουργείου Παραγωγικής 
Ανασυγκρότησης, Περιβάλλοντος και Ενέργειας. 

4. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Άρθρο 1 

Προϋποθέσεις χρήσης διαδικτυακάς 
ηλεκτρονικής βάσης σήμανσης και καταγραφής των 
ζώων συντροφιάς και των ιδιοκτητών τους 

1. Οι κτηνίατροι που χρησιμοποιούν τη διαδικτυακά 
ηλεκτρονική βάση σήμανσης και καταγραφής των ζώων 
συντροφιάς και των ιδιοκτητών τους, που προβλέπεται 
στο άρθρο 4 του Ν. 4039/2012 (Α'15), όπως ισχύει, στο 
εξής χρήστες, πρέπει να πληρούν αθροιστικά τις ακό¬ 
λουθες προϋποθέσεις: 

α) Να είναι εγγεγραμμένοι στο μητρώο απασχόλησης 
που τηρεί το Γεωτεχνικό Επιμελητήριο Ελλάδος (ΓΕΩ- 
ΤΕΕ), σύμφωνα με το άρθρο 6 του Π.δ. 344/2000 (Α' 297), 
όπως τροποποιήθηκε με την παράγραφο 4 του άρθρου 
μόνου του Π.δ. 262/2003 (Α' 237) και αντικαταστάθηκε 
με την υποπερίπτωση β' της περίπτωσης 2 της υποπα- 
ραγράφου Β.5 της παραγράφου Β του άρθρου πρώτου 
του Ν. 4254/2014 (Α' 85), κατέχοντας εν ισχύ βεβαίωση 
άσκησης του γεωτεχνικού επαγγέλματος ή βεβαίωση 
συνδρομής νομίμων προϋποθέσεων έναρξης άσκησης 
του γεωτεχνικού επαγγέλματος του ΓΕΩΤΕΕ. 

β) Να έχουν Αριθμό Φορολογικού Μητρώου (ΑΦΜ). 

γ) Να είναι πιστοποιημένοι, σύμφωνα με το άρθρο 2. 

2. Κάθε χρήστης της διαδικτυακάς ηλεκτρονικής βά¬ 
σης σήμανσης και καταγραφής των ζώων συντροφιάς 
και των ιδιοκτητών τους, πρέπει να κατέχει και να χρη¬ 
σιμοποιεί την απαιτούμενη μηχανογραφική υποδομή, 
όπως ηλεκτρονικό υπολογιστή, εκτυπωτή και τηλεπι¬ 
κοινωνιακή σύνδεση με πρόσβαση στο διαδίκτυο. 

Αρθρο 2 

Διαδικασία πιστοποίησης 

1. Για την πιστοποίηση στην διαδικτυακή ηλεκτρονική 
βάση σήμανσης και καταγραφής των ζώων συντροφιάς 
και των ιδιοκτητών τους, οι χρήστες υποβάλλουν ηλε¬ 
κτρονικά αίτηση, μέσω των ψηφιακών υπηρεσιών στην 
επίσημη ιστοσελίδα του Υπουργείου Παραγωγικής Ανα¬ 
συγκρότησης, Περιβάλλοντος και Ενέργειας - Αγροτι¬ 
κή Ανάπτυξη, στην ηλεκτρονική διεύθυνση άΙΙρΥ/νννννν. 
πιίηαςπο.^Γ. Στην αίτηση τους, οι χρήστες δηλώνουν τα 
ακόλουθα στοιχεία: 

α) Όνομα. 

β) Επώνυμο. 

γ) Πατρώνυμο. 

δ) Αριθμός μητρώου απασχόλησης του ΓΕΩΤΕΕ. 

ε) ΑΦΜ. 

στ) Διεύθυνση ηλεκτρονικού ταχυδρομείου. 

ζ) Αριθμός σταθερού και κινητού τηλεφώνου. 

η) Διεύθυνση εργασίας. 

2. Μετά την υποβολή της ηλεκτρονικής αίτησης, για 
την ολοκλήρωση της εγγραφής-πιστοποίησης αποστέλ- 
λονται στο χρήστη, με ηλεκτρονικό μήνυμα στη διεύ¬ 
θυνση ηλεκτρονικού ταχυδρομείου που έχει δηλώσει, 
το όνομα χρήστη (υεβΓηαπιβ) και ο κωδικός πρόσβασης 
(ραεεννοΓό), τα οποία επιτρέπουν την πρόσβαση του 
στην διαδικτυακή ηλεκτρονική βάση σήμανσης και κα¬ 
ταγραφής των ζώων συντροφιάς και των ιδιοκτητών 
τους. Το όνομα χρήστη και ο κωδικός πρόσβασης είναι 
αυστηρά προσωπικά στοιχεία και ο χρήστης έχει την 
ευθύνη διαχείρισής τους, ώστε να αποτρέπεται η ανε¬ 
πιθύμητη χρήση τους από τρίτους. 

3. Η ηλεκτρονική αίτηση επέχει θέση υπεύθυνης δήλω¬ 
σης ως προς την ακρίβεια των στοιχείων που δηλώνο¬ 
νται και την αποδοχή των όρων χρήσης της διαδικτυα- 
κής ηλεκτρονικής βάσης σήμανσης και καταγραφής των 
ζώων συντροφιάς και των ιδιοκτητών τους. 

4. Οι πιστοποιημένοι χρήστες οφείλουν να ενημερώ¬ 
νουν τον προσωπικό τους λογαριασμό για τυχόν τρο¬ 
ποποιήσεις που αφορούν τα στοιχεία της παραγράφου 
1 μέσα σε προθεσμία δέκα (10) ημερών από την ημερο¬ 
μηνία τροποποίησης αυτών. 

5. Οι αρμόδιες αρχές διαχείρισης της διαδικτυακής 
ηλεκτρονικής βάσης σήμανσης και καταγραφής των 
ζώων συντροφιάς και των ιδιοκτητών τους, όπως αυτές 
ορίζονται στην περίπτωση ιβ' του άρθρου 1 και στην 
παράγραφο 1 του άρθρου 2 του Ν. 4039/2012, μπορούν 
να διενεργούν ελέγχους για τη διαπίστωση της ακρί¬ 
βειας των στοιχείων που οι χρήστες δηλώνουν με την 
ηλεκτρονική αίτησή τους. 

Αρθρο 3 

Απενεργοποίηση λογαριασμού 

1. Στην περίπτωση που παύσει η συνδρομή των προϋ¬ 
ποθέσεων των περιπτώσεων α' και β' της παραγράφου 
1 του άρθρου 1, οι αρμόδιες αρχές διαχείρισης της δι¬ 
αδικτυακάς ηλεκτρονικής βάσης σήμανσης και κατα¬ 
γραφής των ζώων συντροφιάς και των ιδιοκτητών τους, 
απενεργοποιούν το λογαριασμό του πιστοποιημένου 
χρήστη, ώστε αυτός να μην έχει δικαίωμα πρόσβασης 
στην διαδικτυακή ηλεκτρονική βάση. 

2. Χρήστης, του οποίου έχει απενεργοποιηθεί ο λο¬ 
γαριασμός, πιστοποιείται εκ νέου με τη διαδικασία του 
άρθρου 2, εφόσον πληροί τις προϋποθέσεις των περι¬ 


πτώσεων α' και β' της παραγράφου 1 και της παραγρά¬ 
φου 2 του άρθρου 1. 

Αρθρο 4 
Έναρξη ισχύος 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουλίου 2015 

Ο ΥΦΥΠΟΥΡΓΟΣ 

ΠΑΝΑΓΙΩΤΗΣ ΣΓΟΥΡΙΔΗΣ 
-♦- 

Αριθμ. ΔΕΛ Β 1089989 ΕΞ 2015 (2) 

Ανάθεση διενέργειας φορολογικού ελέγχου. 

Η ΓΕΝΙΚΗ ΓΡΑΜΜΑΤΕΑΣ ΔΗΜΟΣΙΩΝ ΕΣΟΔΩΝ 
ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των παραγράφων 1,2, και 4 του άρθρου 
3 του Ν. 2343/1995 (ΦΕΚ Α' 211), όπως ισχύει. 

2. Τις διατάξεις της παραγράφου 12 του άρθρου 8 του 
Ν. 2873/2000 (ΦΕΚ Α' 285). 

3. Τις διατάξεις του Π.δ. 111/2014 «Οργανισμός του 
Υπουργείου Οικονομικών». 

4. Τις διατάξεις του Π.δ. 280/1997 (ΦΕΚ Α' 203), με 
τις οποίες καθορίσθηκε το οργανωτικό πλαίσιο των 
Ελεγκτικών Κέντρων. 

5. Τ ις διατάξεις της παραγράφου 2α του άρθρου 34 
του Ν. 4141/2013 (ΦΕΚ 81 Α'). 

6. Τις διατάξεις της περίπτωσης 2 της υποπαρα- 
γράφου Ε.2 της παραγράφου Ε' του άρθρου πρώ¬ 
του του Ν.4093/2012, όπως ισχύει και την αριθ. Δ6Α 
1015213ΕΞ2013/28.1.2013 (ΦΕΚ Β' 130/28.1.2013) απόφαση 
του Υπουργού Οικονομικών και του Υφυπουργού Οικο¬ 
νομικών «Μεταβίβαση αρμοδιοτήτων στον Γ ενικό Γ ραμ- 
ματέα της Γ ενικής Γ ραμματείας Δημοσίων Εσόδων του 
Υπουργείου Οικονομικών». 

7. Την αριθ. Δ6Α 1036682ΕΞ2014/25.2.2014 (ΦΕΚ 478Β') 
απόφαση Γ ενικού Γ ραμματέα Δημοσίων Εσόδων του 
Υπουργείου Οικονομικών «Μεταβίβαση αρμοδιοτήτων 
και εξουσιοδότηση υπογραφής “Με εντολή Γενικού 
Γραμματέα Δημοσίων Εσόδων" σε όργανα της Φορο¬ 
λογικής Διοίκησης, όπως ισχύει. 

8. Την αριθ. Πράξη 20 της 25.6.2014 (ΦΕΚ 360 Υ.Ο.Δ.Δ.) 
«Επιλογή και διορισμός Γενικού Γραμματέα της Γενι¬ 
κής Γραμματείας Δημοσίων Εσόδων του Υπουργείου 
Οικονομικών». 

9. Το αριθ. 27389/26.5.2015 έγγραφο της Δ.Ο.Υ. Φ.Α.Ε. 
Αθηνών. 

10. Οτι η απόφαση αυτή δεν προκαλεί δαπάνη σε 
βάρος του Κρατικού Προϋπολογισμού, αποφασίζουμε: 

Α. Αναθέτουμε στον Προϊστάμενο του Κέντρου Ελέγ¬ 
χου Μεγάλων Επιχειρήσεων (Κ.Ε.ΜΕ.ΕΠ.) τη διενέργεια 
μερικού φορολογικού ελέγχου για επιστροφή Φ.Π.Α. 
των χρονικών περιόδων 1.1.2014 - 31.3.2014 και 1.10.2014 - 
31.12.2014 της επιχείρησης «ΕΛΛΗΝΙΚΑ ΠΕΤΡΕΛΑΙΑ Α.Ε.» 
(Α.Φ.Μ. 094049864). 

Β. Στο παραπάνω Ελεγκτικό Κέντρο ανατίθεται 
η έκδοση των οικείων καταλογιστικών πράξεων, η 
βεβαίωση και είσπραξη των φόρων, τελών, εισφο- 

ρών, προστίμων και λοιπών επιβαρύνσεων, η λήψη 
διασφαλιστικών μέτρων καθώς και κάθε άλλη οφει- 
λόμενη ενέργεια που προβλέπεται από την κείμενη 
νομοθεσία, η λήψη όλων των προβλεπόμενων μέτρων 
είσπραξης σε βάρος των οφειλετών και των περιου¬ 
σιακών στοιχείων αυτών. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουνίου 2015 

Η Γενική Γραμματέας Δημοσίων Εσόδων 
ΑΙΚΑΤΕΡΙΝΗ ΣΑΒΒΑΪΔΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ΐΌηπ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεταισε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν. 61 . 91 ·) 


Ηλεκτρονική Διεύθυνση: Η1ΐρ://νννννν.β1.9ΐ' - β-ιπαϊΙ: ννβόπΐ33ΐβι·.βί@βί.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 2 Ο 1 5442207 1 50004* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














































































